(দিনজপুর২৪.কম) যশোর বিজ্ঞান ও প্রযুক্তি বিশ্ববিদ্যালয়ের (যবিপ্রবি) অ্যাম্বুলেন্সে মদ বহনকালে দুই ছাত্রলীগ কর্মীসহ তিনজনকে আটক করেছে পুলিশ। সোমবার রাত সাড়ে ১২টার দিকে উপজেলা স্বাস্থ্য কমপ্লেক্সের সামনে থেকে তাদের আটক করা হয়। আটককৃতরা হলেন – ইলেকট্রিক ইঞ্জিনিয়ারিং বিভাগের তৃতীয় বর্ষের ছাত্র কামরুজ্জামান গনি, একই বিভাগের দ্বিতীয় বর্ষের ছাত্র স্বাগত বিশ্বাস ও অ্যাম্বুলেন্স চালক মিজানুর রহমান। গনি টাঙ্গাইল আদালতপাড়ার একাব্বর আলীর ছেলে। স্বাগতম বিশ্বাস খুলনার টুটপাড়ার মিলন বিশ্বাসের ছেলে। তারা বিশ্ববিদ্যালয়ের শহিদ মশিউর রহমান হলের শিক্ষার্থী।